Ganadan Germaniyaga qochqin sifatida kelgan Ofeliya Ade o‘z qiziga Angela Merkel deb ism qo‘ydi. Bu haqda DPA axborot agentligi xabar tarqatgan. "U (Germaniya kansleri - KUN.UZ izohi) juda yaxshi inson. U menga har taraflama yoqadi", deb o‘z qarorini asoslaydi 26 yoshli ayol. Tegishli idorada uning qaroriga e’tiroz bildira olishmagan. Angela Merkel Ade shu yilning 2 fevralida Gannoverdagi sobiq klinika o‘rnida joylashgan boshpanada tug‘ilgani aytilgan. Uning onasi bu yerda taxminan 730 nafar boshqa muhojirlar bilan birgalikda yashagan.